भोपाल, 08 नवम्‍बर (उदयपुर किरण). मध्‍यप्रदेश विधानसभा चुनाव के लिए कांग्रेस ने गुरूवार देर शाम सात उम्‍मीदवारों की अपनी छठवीं सूची जारी कर दी है. जिसमें बुदनी से मुख्‍यमंत्री शिवराज सिंह चौहान के खिलाफ मप्र कांग्रेस के पूर्व अध्‍यक्ष अरूण यादव को उम्‍मीदवार बनाया है. इस सूची में कांग्रेस ने मानपुर और इंदौर-1 सीट में परिवर्तन किया है. अब कांग्रेस ने लगभग अपने उम्‍मीदवार फाइनल कर लिए है, हालांकि शुक्रवार का दिन शेष है जिसमें पार्टी अपने कुछ उम्‍मीदवारों के नाम एनवक्‍त पर और बदलाव कर सकती है. मानपुर से श्रीमती ज्ञानवती सिंह, बुदनी से अरूण यादव, इंदौर -1 से संजय शुक्‍ला, इंदौर- 2 से मोहन सिंह सेंगर, इंदौर -5 से सज्‍यनारायण पटेल, रतलाम ग्रामीण से थावर लाल भूरिया और जतारा एसी से लोकतांत्रिक जनता दल के लिए छोड़ी.